《西溪次韵九首 其三》
宋代·刘跂

英英数君子，贫甚亦清门。萧散俱相好，疏慵每见原。

玄谈得泾渭，芳意有兰荪。从此窥名理，金篦刮眼昏。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。